钦定古今图书集成/明伦汇编/官常典/第493卷 > 论弓仁
## 钦定古今图书集成/明伦汇编/官常典/第493卷 > 论弓仁

按《唐书》本传：“弓仁，本吐蕃族也。父钦陵，世相其国。圣
历二年，弓仁以所统吐浑七千帐自归，授左玉钤卫
将军，封酒泉郡公。神龙三年，为朔方军前锋游弈使。
时张仁愿筑三受降城，弓仁以兵出诺真水、草心山
为逻卫。开元初，突厥九姓乱，弓仁引军渡漠，逾白柽
林，收火拔部，喻多真种落降之。𨁂跌思太叛，战赤柳”
涧，弓仁骑才五百，自新堡进。时贼四环之，众不敌，弓
仁椎牛誓士自若。再宿，溃围出，人服其壮。凡阅大小
战数百，未尝负。赐宝玉、甲第，良田等列莫与比。累迁
左骁卫大将军、朔方副大使。会病，元宗遣上医驰视。
卒，年六十六，赠拨川郡王，谥曰忠。